**Հ Ի Մ Ն Ա Վ Ո Ր Ո Ւ Մ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2021 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ԴԵԿՏԵՄԲԵՐԻ 30-Ի N 2215-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ**

**Իրավական ակտի անհրաժեշտությունը (նպատակը).**

«Հայաստանի Հանրապետության 2021 թվականի պետական բյուջեի մասին» օրենքում վերաբաշխում և Հայաստանի Հանրապետության կառավարության 2020 թվականի դեկտեմբերի 30-ի թիվ 2215-Ն որոշման մեջ լրացումներ և փոփոխություններ կատարելու մասին» Հայաստանի Հանրապետության կառավարության որոշման նախագիծը բխում է ««Ուսուցչի օրվա» առթիվ հանրակրթական ուսումնական հաստատությունների մանկավարժներին պարգևատրում» միջոցառման իրականացման պահանջներից:

**Ընթացիկ իրավիճակը և խնդիրները.**

2020 թվականին «Տարվա լավագույնները» մրցույթի շրջանակներում ՀՀ ԿԳՄՍ նախարարության կողմից պարգևատրվել է 58 մանկավարժ դյուրակիր համակարգիչներով։

Նախարարությունը նպատահարմար է գտնում 2021 թվականի 1146 «Հանրակրթական ծրագիր» ծրագրի 31001 ««Ուսուցչի օրվա» առթիվ հանրակրթական ուսումնական հաստատությունների մանկավարժներին պարգևատրում» միջոցառման շրջանակներում «Տարվա լավագույնները» մրցույթի արդյունքում հաղթող մասնակիցներին տրամադրել դրամական պարգև: Մանկավարժներին դյուրակիր համակարգիչներով պարգևատրման փոխարինումը դրամական պարգևով պայմանավորված է մանկավարժներին՝ սեփական աշխատանքի արդյունքում ձեռքբերած պարգևն առավել նպատակային և ըստ անհրաժեշտության տնօրինելու հնարավորություն ընձեռելու անհրաժեշտությամբ։

 Նախատեսվում է պարգևատրել շուրջ 22 հաղթող մասնակցի՝ յուրաքանյուրին 500.000 ՀՀ դրամի չափով (ներառյալ ՀՀ օրենսդրությամբ սահմանված հարկերը և տուրքերը)։ Հաշվի առնելով նախարարության դիրքորոշումը անհրաժեշտություն է առաջացել կատարել վերաբաշխում՝ 1146 «Հանրակրթական ծրագիր» ծրագրի 31001 ««Ուսուցչի օրվա» առթիվ հանրակրթական ուսումնական հաստատությունների մանկավարժներին պարգևատրում» միջոցառումից գումարը տեղափոխել նոր 12012 «Ուսուցչի օրվա» առթիվ հանրակրթական ուսումնական հաստատությունների լավագույն մանկավարժների պարգևատրում» միջոցառման բյուջետային ծախսերի տնտեսագիտական դասակարգման «4727 Կրթական, մշակութային և սպորտային նպաստներ բյուջեից» հոդվածով:

**Տվյալ բնագավառում իրականացվող քաղաքականությունը.**

Գործող քաղաքականության փոփոխություն չի նախատեսվում: Իրականացվող քաղաքականությունն է՝ «Տարվա լավագույնները» մրցույթի արդյունքում հաղթող մասնակիցներին տրամադրել պարգևատրում:

**Կարգավորման նպատակը և բնույթը.**

Նախագծի ընդունումը նպատակ է հետապնդում «Տարվա լավագույնները» մրցույթի արդյունքում հաղթող մասնակիցներին տրամադրել պարգևատրում:

**Նախագծի մշակման գործընթացում ներգրավված ինստիտուտները և անձինք.**

ՀՀ կրթության, գիտության, մշակույթի և սպորտի նախարարության աշխատակիցները:

**Իրավական ակտի կիրառման դեպքում ակնկալվող արդյունքը.**

Նախագծի ընդունման արդյունքում «Տարվա լավագույնները» մրցույթի արդյունքում հաղթող մանկավարժները կստանան պարգևատրում:

**Իրավական ակտի ընդունման կապակցությամբ պետական կամ տեղական ինքնակառավարման մարմնի բյուջեում եկամուտների և ծախսերի ավելացման կամ նվազեցման անհրաժեշտություն.**

 «Հայաստանի Հանրապետության 2021 թվականի պետական բյուջեի մասին» օրենքում վերաբաշխում և Հայաստանի Հանրապետության կառավարության 2020 թվականի դեկտեմբերի 30-ի թիվ 2215-Ն որոշման մեջ լրացումներ և փոփոխություններ կատարելու մասին» Հայաստանի Հանրապետության կառավարության որոշման նախագծի ընդունումը ՀՀ պետական բյուջեի եկամուտներում և ծախսերում փոփոխություններ չի առաջացնի:

**Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ.**

 Նախագիծը բխում է ՀՀ ԱԺ 2021 թվականի օգոստոսի 26-ի ԱԺՈ-002-Ն որոշմամբ հավանության արժանացած ՀՀ կառավարության 2021-2026 թթ. Ծրագրի («4.3.Կրթություն» բաժնի առաջին մասի 4-րդ կետ), մասնավորապես՝ նպատակաուղղված է մանկավարժների ինքնակրթմանն ու զարգացմանը, մասնագիտական առաջընթացին, արդի կրթական մարտահրավերներին դիմակայելու հաջող փորձառությամբ կիսվելուն, նպաստում է մրցույթի միջոցով մանկավարժների միջև առողջ մրցակցության ձևավորմանը և համապատասխան աշխատանքի համար գնահատանքի արժանանալուն (Ներդնել ուսուցիչների մասնագիտական զարգացման տարբերակված քաղաքականություն՝ ելնելով ուսուցիչների տարբեր խմբերի կարիքներից, ներդնել ուսուցչի աշխատանքային առաջխաղացման, մասնագիտական շարունակական զարգացման և վարձատրության փոխկապակցված մեխանիզմ՝ հնարավորություն ընձեռելով բոլոր ուսուցիչներին ունենալու առնվազն աշխատավարձի 30-50 տոկոս բարձրացում, ամբողջությամբ վերանայել մանկավարժական կրթության համակարգը՝ երիտասարդների շրջանում ուսուցչի մասնագիտությունը դարձնելով պահանջված, հեղինակավոր և արդիական)։

**Իրավական ակտի ընդունման կապակցությամբ այլ նորմատիվ իրավական ակտերի ընդունման անհրաժեշտություն.**

1. Այլ իրավական ակտերում փոփոխությունների և/կամ լրացումների անհրաժեշտությունը.

 Չի առաջացնում:

2. Միջազգային պայմանագրերով ստանձնած պարտավորությունների հետ համապատասխանությունը.

Համապատասխանում է:

**Այլ տեղեկություններ**

Չկան:

**ԱՄՓՈՓԱԹԵՐԹ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2021 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ԴԵԿՏԵՄԲԵՐԻ 30-Ի N 2215-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ ՍՏԱՑՎԱԾ ԱՌԱՋԱՐԿՈՒԹՅՈՒՆՆԵՐԻ**

|  |  |
| --- | --- |
| **ՀՀ ֆինանսների նախարարություն** | **01.09.2021թ.** |
|  **N 01/8-3/13806-2021** |
| 1. Նախագծի N1 հավելվածում նշված «Հավելված 1» բառերը փոխարինել «Հավելված 2» բառերով, իսկ Նախագծի N2 հավելվածում նշված «Հավելված 2» բառերը` «Հավելված 1» բառերով:
2. Նախագծի N3 հավելվածի NN 1, 2 աղյուսակներում 1146 ծրագրի 12012 միջոցառման աղյուսակում նշված «Ծառայությունը մատուցող կազմակերպության(ների) անվանում(ներ)ը» բառերը փոխարինել «Շահառուների ընտրության չափորոշիչները» բառերով:
3. Նախագծով պարզաբանված չէ «1146 Հանրակրթության ծրագիր» ծրագրի «31001 «Ուսուցչի օրվա» առթիվ հանրակրթական ուսումնական հաստատությունների մանկավարժներին պարգևատրում» միջոցառման (մանկավարժներին դյուրակիր համակարգիչներով պարգևատրում) չիրականացման հանգամանքը: ՀՀ կառավարության ծրագրով սահմանված կոնկրետ թիրախների և նպատակների ապահովումը, նոր միջոցառման ազդեցությունը վերջնական արդյունքային ցուցանիշների վրա:
 |  Ընդունվել է:Որոշման հավելվածում կատարվել է համապատասխան փոփոխությունը:Ընդունվել է:Որոշման հավելվածում կատարվել է համապատասխան փոփոխությունը:Հիմնավորման մեջ կատարվել են համապատասխան լրացումներ: |